На основу Решења стечајног судије Привредног суда у Чачку Ст.бр. 15/2015 од 18.06.2015..године и 09.07.2015.године,а у складу са чланoвима 131.,132.,133.,135. и 136 Закона о стечају («*Службени гласник Републике Србије» број 104/2009*), Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*) и на основу сагласности одбора поверилаца од 06.01.2016..год.,стечајни управник стечајног дужника

**УНИЛЕК ДОО У СТЕЧАЈУ**

**ОГЛАШАВА**

**Другу продају стечајног дужника као правног лица јавним надметањем**

|  |  |  |
| --- | --- | --- |
| **Најважнија имовина стечајног дужника** | **Почетна цена (дин.)** | **Депозит (дин.)** |
| 1.Грађевински објекти (производни погони и складишта) са земљиштем који су распоређени на површини 3.919 М2  2.Канцеларијска опрема  3.дати аванси  4.Потраживања од дужника стечајног дужника  5.Учешће у капиталу зависних правних лица | **2.600.000,00** | **2.499.991,20** |

(*Напомена: Списак целокупне имовине стечајног дужника, као и статус исте, детаљно је приказан у Продајној документацији,а предмет продаје може бити само она имовина која је била предмет процене)*

Право на учешће у поступку продаје имају сва правна и физичка лица из земље и иностранства која:

1. након добијања профактуре, изврше уплату ради откупа продајне документације у износу од **48.000,00 динара са ПДВ-ом на текући рачун 200-2333770102915-04.** Профактура се може преузети на адреси стечајног управника, сваког радног дана у периоду од 9 до 14 часова, уз обавезну најаву стечајном управнику. Рок за откуп продајне документације је 15.09.2016.год.;
2. уплате **депозит у износу од 2.499.991,20 на текући рачун 200-2333770102915-04 код Поштанске штедионице АД Београд,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 15.09.2016. У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику на адреси 32252 Прилике,најкасније 15.09.2016..године до 12.00 часова **.Банкарска гаранција мора имати рок важности до 21.11.2016 године**.У обзир ће се узети само банкарске гаранције које пристигну на назначену адресу у назначено време. Купци из иностранства уплате депозита за учешће на јавном надметању могу дозначити на девизни рачун према инструкцијама достављеним од стране стечајног дужника,а на захтев купца.Уплаћени девизни износи морају износити девизној противвредности депозита од 2.499.991,20 динара по средњем курсу Народне Банке Србије на дан уплате.
3. потпишу изјаву о губитку права на повраћај депозита. Изјава чини саставни део продајне документације;
4. потпишу уговор о чувању поверљивих података приликом преузимања продајне документације

Стечајни дужник се купује у виђеном стању, а његова имовина може се разгледати након откупа продајне документације, сваким радним даном од 9 до14 часова а најкасније пет дана пре заказане продаје (уз претходну најаву стечајном управнику).

Након уплате депозита,а најкасније до 19.09.2016.год., потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана 20.09.2016. **године** у 12 **часова** на адреси стечајног управника у Ивањици: Бранислава Нушића број 9,Ивањица. **Регистрација учесника** почиње у 10.00 ,а завршава се у 11.45 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, након чега ће му бити враћена гаранција;

Закључењу купопродајног уговора приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 дана од дана закључења купопродајног уговора. Ако проглашени купац одбије да потпише купопродајни уговор( јавнобележнички запис), или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

**Порезе,трошкове,накнаде и таксе који произлазе из закљученог купопродајног уговора у целости сноси купац.**

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

**Oвлашћено лице:Стечајни упртавник Ацо Милошевић контакт телефон 063/657-680**